stanford-oval/wikipedia huggingface dataset:
סטיב נאש
מחוץ לכדורסל > כדורגל

בילדותו שיחק נאש כדורגל ובראיון שנערך עמו בשנת 2005 אף אמר כי היה יכול לשחק באופן מקצועי אם היה מתמקד במשחק ועד היום הוא ממשיך להתעניין בו. כאשר דירק נוביצקי הגיע ל-NBA מגרמניה, הוא ונאש נעשו חברים קרובים, בין השאר משום שנהנו לראות כדורגל יחד. לנאש מספר חברים המפורסמים בכדורגל המקצועני, כגון אלסנדרו דל פיירו, תיירי הנרי, אוון הרגריבס, מאסימו אמברוזיני וסטיב מקמנמן. במהלך פגרות הקיץ של ה-NBA הוא מתאמן בקבוצת ניו יורק רד בולס מה-MLS, ופעם אחת אף ניסה לארגן משחק ראווה בסנטרל פארק בין הרד בולס לאחת הקבוצות המקומיות שלו.
נאש, שאביו נולד במחוז טוטנהאם שבלונדון, הוא אוהד אדוק של קבוצת טוטנהאם הוטספר ואף הביע את רצונו להיות הבעלים של הקבוצה ביום מין הימים: "הייתי רוצה להיות הבעלים. זה משהו שאני יכול לעשות לשארית חיי אחרי שחלון הפופולריות הקטן שלי ימות" אמר בריאיון לעיתון הניו יורק טיימס והוסיף "אני תומך נלהב במשך כל חיי. ההורים שלי מצפון לונדון אז זה לא כאילו אני איזה יינק שרוצה להרוויח מהכדורגל. לא אכפת לי מכסף. אני רק רוצה לראות את ההוטספר מנצחים ואם אני יכול לעזור זה נהדר." עם זאת, הודיע כי כל השתתפות מצידו בטוטנהאם תבוא אחרי סיום קריירת הכדורסל שלו ופגישתו עם יושב ראש הקבוצה דניאל לוי ומנהל הקבוצה בעבר דמאיין קומולי הייתה מקרית.
נאש הצהיר בעבר כי ברצונו שעד שנת 2011 תשחק קבוצה מהעיר ונקובר בליגת ה-MLS. הצהרה שאותה קיים מאוחר יותר. ביולי 2008, הצטרף לקבוצת הבעלים של מועדון הכדורגל ונקובר וייטקאפס מליגת ה-USL הראשונה ובמרץ 2009 נרשמה ונקובר באופן רשמי כאחת מקבוצות ה-MLS לעונת 2010/2011.
נאש, יחד עם נשיא אתר Yahoo! לשעבר ויליד ויקטוריה שבקולומביה הבריטית, ג'ף מאלט, משקיעים רבות בפיתוח ליגת כדורגל נשים מקצוענית, אשר הוקמה בשנת 2007. נאש ציין את בנותיו התאומות ואת רצונו להוות עבורם מודל לחיקוי כסיבה לכך שיתמוך בליגה. כמו כן, נאש ארגן את "עימות בצ'יינהטאון" ב-2008, משחק 8 נגד 8 שהתקיים בפארק שרה דלאנו רוזוולט, אשר כל הכנסותיו הולכות לתרומה. הוא הבקיע צמד שערים בניצחון קבוצתו 5–8. בין המשתתפים במשחק, ניתן היה למנות את תיירי הנרי, ג'ייסון קיד, בארון דייוויס וחבריו בפיניקס סאנס, ראג'ה בל וליאנדרו ברבוסה.
מחוץ לכדורסל > תחומי עניין אחרים

בשנת 2007, נאש כתב והפיק תוכנית באורך 81 דקות עבור נייקי תחת הכותרת "Training Day". התוכנית בוימה על ידי לולה, בתו של ג'וליאן שנאבל, וזכתה לפופולריות כסרטון ויראלי ביוטיוב‏. נאש גם הקים חברה להפקת סרטים יחד עם בן דודו, הקולנוען עזרא הולנד, ובכוונתה להפיק סרטים עצמאיים. הסרט הראשון שהופק כך היה סרט מסחרי באורך 91 דקות בשם "איש שישים מיליון הדולר", שנוצר כדי לפרסם נעליים ידידותיות לסביבה של נייקי. לאור בקשתו של נאש נעליים אלו מיוצרות מחומרים ממוחזרים. נאש נועל נעליים מסוג זה מאז פברואר 2008, אך נייקי ייצרה רק 5,000 זוגות נעליים מסוג זה למכירה. הפרסומות עבור יום כדור הארץ 2008, שנפוצו באופן ויראלי, נכתבו על ידי נאש ועל ידי במאי הפרסומות דני ואיאה (Danny Vaia) ועזרא הולנד. בפרסומות הופיעו פרודיות על סצנת הפתיחה של סדרת הטלוויזיה האמריקאית, סטיב אוסטין, האיש השווה מיליונים, שצחקו על נאש על מקרים רבים שבהם הוא התנגש במישהו במגרש. אמארה סטודמאייר וראג'ה בל הופיעו בהופעות קמאו בפרסומות.‏‏. במסגרת סדרת הסרטים התיעודיים "30 for‏ 30" של ערוץ ESPN, נאש והולנד גם השתתפו בבימוי הסרט התיעודי "Into the Wind", המספר על הספורטאי והפעיל הקנדי טרי פוקס.
באולימפיאדת החורף שהתקיימה בוונקובר (2010) נאש נשא את הלפיד האולימפי והדליק יחד עם ויין גרצקי וריק הנסן את לפיד המשחקים באצטדיון. בכך נאש הפך לשחקן ה-NBA הראשון בתולדות האולימפיאדה שעשה זאת.
סטטיסטיקות קריירה > ליגת ה-NCAA

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 1992/1993 | סנטה קלרה | 31 | 24.0 | 0.424 | 0.408 | 0.825 | 2.5 | 2.2 | 0.8 | 0.1 | 8.1 |
| 1993/1994 | סנטה קלרה | 26 | 29.9 | 0.414 | 0.399 | 0.831 | 2.5 | 3.7 | 1.3 | 0.0 | 14.6 |
| 1994/1995 | סנטה קלרה | 27 | 33.4 | 0.444 | 0.454 | 0.879 | 3.8 | 6.4 | 1.8 | 0.1 | 20.9 |
| 1995/1996 | סנטה קלרה | 29 | 33.8 | 0.430 | 0.344 | 0.894 | 3.5 | 6.0 | 1.3 | 0.0 | 17.0 |
| קריירה | קריירה | 113 | 30.1 | 0.430 | 0.401 | 0.867 | 3.1 | 4.5 | 1.3 | 0.1 | 14.9 |
סטטיסטיקות קריירה > ליגת ה-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1996/1997 | פיניקס | 65 | 2 | 10.5 | 0.423 | 0.418 | 0.824 | 1.0 | 2.1 | 0.3 | 0.0 | 3.3 |
| 1997/1998 | פיניקס | 76 | 9 | 21.9 | 0.459 | 0.415 | 0.860 | 2.1 | 3.4 | 0.8 | 0.1 | 9.1 |
| 1998/1999 | דאלאס | 40 | 40 | 31.7 | 0.363 | 0.374 | 0.826 | 2.9 | 5.5 | 0.9 | 0.1 | 7.9 |
| 1999/2000 | דאלאס | 56 | 27 | 27.4 | 0.477 | 0.403 | 0.882 | 2.2 | 4.9 | 0.7 | 0.1 | 8.6 |
| 2000/2001 | דאלאס | 70 | 70 | 34.1 | 0.487 | 0.406 | 0.895 | 3.2 | 7.3 | 1.0 | 0.1 | 15.6 |
| 2001/2002 | דאלאס | 82 | 82 | 34.6 | 0.483 | 0.455 | 0.887 | 3.1 | 7.7 | 0.6 | 0.1 | 17.9 |
| 2002/2003 | דאלאס | 82 | 82 | 33.1 | 0.465 | 0.413 | 0.909 | 2.9 | 7.3 | 1.0 | 0.1 | 17.7 |
| 2003/2004 | דאלאס | 78 | 78 | 33.5 | 0.470 | 0.405 | 0.916 | 3.0 | 8.8 | 0.9 | 0.1 | 14.5 |
| 2004/2005 | פיניקס | 75 | 75 | 34.3 | 0.502 | 0.431 | 0.887 | 3.3 | 11.5 | 1.0 | 0.1 | 15.5 |
| 2005/2006 | פיניקס | 79 | 79 | 35.4 | 0.512 | 0.439 | 0.921 | 4.2 | 10.5 | 0.8 | 0.2 | 18.8 |
| 2006/2007 | פיניקס | 76 | 76 | 35.3 | 0.532 | 0.455 | 0.899 | 3.5 | 11.6 | 0.8 | 0.1 | 18.6 |
| 2007/2008 | פיניקס | 81 | 81 | 34.3 | 0.504 | 0.470 | 0.906 | 3.5 | 11.1 | 0.6 | 0.1 | 16.9 |
| 2008/2009 | פיניקס | 74 | 74 | 33.6 | 0.503 | 0.439 | 0.933 | 3.0 | 9.7 | 0.7 | 0.1 | 15.7 |
| 2009/2010 | פיניקס | 81 | 81 | 32.8 | 0.507 | 0.426 | 0.938 | 3.3 | 11.0 | 0.5 | 0.2 | 16.5 |
| 2010/2011 | פיניקס | 75 | 75 | 33.3 | 0.492 | 0.395 | 0.912 | 3.5 | 11.4 | 0.6 | 0.0 | 14.7 |
| 2011/2012 | פיניקס | 62 | 62 | 31.6 | 0.532 | 0.390 | 0.894 | 3.0 | 10.7 | 0.6 | 0.1 | 12.5 |
| 2012/2013 | לייקרס | 50 | 50 | 32.5 | 0.497 | 0.438 | 0.922 | 2.8 | 6.7 | 0.6 | 0.1 | 12.7 |
| 2013/2014 | לייקרס | 15 | 10 | 20.9 | 0.383 | 0.333 | 0.917 | 1.9 | 5.7 | 0.5 | 0.1 | 6.8 |
| קריירה | קריירה | 1,217 | 1,052 | 31.3 | 0.490 | 0.428 | 0.904 | 3.0 | 8.5 | 0.7 | 0.1 | 14.3 |
סטטיסטיקות קריירה > ליגת ה-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1996/1997 | פיניקס | 4 | 0 | 3.8 | 0.222 | 0.250 | 0.000 | 0.3 | 0.3 | 0.2 | 0.2 | 1.3 |
| 1997/1998 | פיניקס | 4 | 1 | 12.8 | 0.444 | 0.200 | 0.625 | 2.5 | 1.8 | 0.5 | 0.0 | 5.5 |
| 2000/2001 | דאלאס | 10 | 10 | 37.0 | 0.417 | 0.410 | 0.882 | 3.2 | 6.4 | 0.6 | 0.1 | 13.6 |
| 2001/2002 | דאלאס | 8 | 8 | 40.4 | 0.432 | 0.444 | 0.971 | 4.0 | 8.8 | 0.5 | 0.0 | 19.5 |
| 2002/2003 | דאלאס | 20 | 20 | 36.5 | 0.477 | 0.487 | 0.873 | 3.5 | 7.3 | 0.9 | 0.1 | 16.1 |
| 2003/2004 | דאלאס | 5 | 5 | 39.4 | 0.386 | 0.375 | 0.889 | 5.2 | 9.0 | 0.8 | 0.0 | 13.6 |
| 2004/2005 | פיניקס | 15 | 15 | 34.3 | 0.520 | 0.389 | 0.919 | 4.8 | 11.3 | 0.9 | 0.2 | 23.9 |
| 2005/2006 | פיניקס | 20 | 20 | 39.9 | 0.502 | 0.368 | 0.912 | 3.7 | 10.2 | 0.4 | 0.2 | 20.4 |
| 2006/2007 | פיניקס | 11 | 11 | 37.5 | 0.463 | 0.487 | 0.891 | 3.2 | 13.3 | 0.4 | 0.1 | 18.9 |
| 2007/2008 | פיניקס | 5 | 5 | 36.6 | 0.457 | 0.300 | 0.917 | 2.8 | 7.8 | 0.4 | 0.2 | 16.2 |
| 2009/2010 | פיניקס | 16 | 16 | 33.7 | 0.518 | 0.380 | 0.893 | 3.3 | 10.1 | 0.2 | 0.1 | 17.8 |
| 2012/2013 | לייקרס | 2 | 2 | 30.5 | 0.435 | 0.000 | 1.000 | 2.5 | 4.5 | 0.0 | 0.0 | 12.5 |
| קריירה | קריירה | 120 | 113 | 35.7 | 0.473 | 0.406 | 0.900 | 3.5 | 8.8 | 0.6 | 0.1 | 17.3 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים והישגים

מדליית כסף באליפות אמריקה: 1999
מדליית ארד באליפות אמריקה: 2001
אליפות האזור המערבי ב-NBA:
סגנות: 2002/2003, 2004/2005, 2005/2006, 2009/2010
MVP של העונה הסדירה: 2004/2005, 2005/2006
מלך האסיסטים של ה-NBA: ‏2004/2005, 2005/2006, 2006/2007, 2009/2010, 2010/2011
מוביל ה-NBA בסך אסיסטים: 2004/2005, 2005/2006, 2006/2007, 2009/2010
מוביל ה-NBA באחוזי קליעה מקו העונשין: 2005/2006, 2009/2010
שמונה בחירות למשחק האולסטאר של ה-NBA: ‏ 2002–2003, 2005–2008, 2010, 2012
תחרות היכולות: 2005, 2010
בחירה לחמישיית העונה ב-NBA:
החמישייה הראשונה: 2004/2005, 2005/2006, 2006/2007
החמישייה השנייה: 2007/2008, 2009/2010
החמישייה השלישית: 2001/2002, 2002/2003
גביע האזרחות של ג. וולטר קנדי: 2007
פרס ליאונל קונצ'ר (הספורטאי הזכר של השנה בקנדה): 2002, 2005, 2006
פרס לו מארש (ספורטאי השנה בקנדה): 2005
שיאן האסיסטים של פיניקס סאנס בכל הזמנים, וניצב במקום השלישי בתולדות ה-NBA.
לקריאה נוספת

Jeff Rud, (1996), Long Shot: Steve Nash's Journey to the NBA, Polestar Books ISBN 1-896095-16-X
Jeff Rud. (2007), Steve Nash: The Making of an MVP, Puffin ISBN 0-14-241014-4
Jeff Savage (6 בנובמבר 2006). Steve Nash. Lerner Publications. ISBN 9780822559566. {{cite book}}:  (עזרה)
Paul Arseneault; Peter Assaff (14 בנובמבר 2006). Steve Nash. Heritage House Publishing Co. ISBN 9781894974257. {{cite book}}:  (עזרה)
Ryan Basen, (2007) Steve Nash: Leader on and Off the Court, Enslow Publishers ISBN 0-7660-2868-2
Dan Osier (15 בינואר 2011). Steve Nash. The Rosen Publishing Group. ISBN 9781448825257. {{cite book}}:  (עזרה)
Jay Triano; Steve Nash. 2009 Basketball Basics: How to Play Like the Pros. Greystone Books. ISBN 9781553654513. {{cite book}}: Check |url= value (עזרה)
הונדה N-One

| --- | --- |

Honda N-ONE, דגם "G-L"
 מאפיינים כלליים
 יצרן:  הונדה
 שנות ייצור:  2012 – היום
 הרכבה:  יפן יפן
 מודל קודם:  Honda Life (אנ')  הונדה זסט
 אורך:  3,395 מ"מ
 רוחב:  1,475 מ"מ
 גובה:  1,535-1,630 מ"מ
 משקל:  830-920 ק"ג (ריק)
 בסיס גלגלים:  2,520 מ"מ
 מפרט טכני
 מנוע:  3 צילינדרים, 12 שסתומים, 656 סמ"ק, המפיק 58 כ"ס ב-7,300 סל"ד, יחס דחיסה 11.2:1, מנוע "הונדה" מסדרה "Honda E07A engine" (אנ') מסוג "S07A"  3 צילינדרים, 12 שסתומים, 658 סמ"ק, המפיק 64 כ"ס ב-6,000 סל"ד, יחס דחיסה 9.5:1, מנוע "הונדה" מסדרה "Honda E07A engine" (אנ') מסוג "S07A Turbo I3-T" (מנוע מגדש טורבו)
 הילוכים:  תמסורת אוטומטית מסוג "CVT" (אנ')
הונדה N-One (ביפנית: ホンダ, באנגלית: Honda N-One) היא מכונית סופרמיני המוגדרת בקטגוריית כלי הרכב ביפן "Kei car" (אנ')
מתוצרת יצרנית הרכב היפנית הונדה אשר מיוצרת משנת 2012 ביפן.
"הונדה N-One"

דגם "הונדה N-One" הוצג לראשונה בתערוכת המכוניות הבינלאומית ב-טוקיו (אנ') בשנת 2011.
שיווק דגם "הונדה N-One" ביפן בלבד הוחל בנובמבר 2012.
5 דלתות האצ'בק.
4 נוסעים.
מנוע קדמי.
מנוע בנזין.
סוגי הנעה: הנעה קדמית 4x2, הנעה כפולה 4x4.
מנוע קירור מים.
ראו גם

הונדה
הונדה N-Van
הונדה N-WGN
הונדה N360
הערות שוליים

↑  "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס
↑  "הונדה N-One" autokult.pl/7726,honda-n-one-mugen-kei-car
↑  "הונדה N-One" globalcarsbrands.com/honda-n-one-review
↑  "הונדה N-One" דגם "rs" שנת 2018 - נהיגה ראשונה com/roadshow/news/2018-honda-n-one-rs-first-drive
פליטת פה פוליטית

פליטת פה פוליטית היא טעות או פאשלה בדיבור או במעשה שנעשית על ידי פוליטיקאי ומושכת תשומת לב תקשורתית וביקורת ציבורית. למרות שלעיתים קרובות הן לא מכוונות, לפליטות פה פוליטיות יכולות להיות השלכות משמעותיות, שכן הן עשויות לחשוף את השקפותיו האישיות של הפוליטיקאי, להדגיש אי הבנות של נושאים מרכזיים, או להציג פגמים נתפסים באופיו. המושג כולל סוגים שונים של טעויות, מאי-דיוקים עובדתיים ועד להצהרות החושפות אמונות פנימיות שלא נועדו לצריכה ציבורית. פליטות פה מנוצלות בדרך כלל על ידי מתנגדים ותקשורת כחלק מ"עיתונות "גוטצ'ה" (Gotcha journalism), שלעיתים קרובות מתמקדת בפאשלה ולא בנושאים פוליטיים מהותיים. עליית הרשתות החברתיות הגבירה עוד יותר את השפעתן של פליטות פה פוליטיות, ואפשרה הפצה מהירה וביקורת מוגברת.
סקירה כללית

פליטת פה פוליטית היא הערה או פעולה של פוליטיקאי הנתפסת כטעות, לעיתים קרובות משום שהיא חושפת אמת לא מכוונת, נראית חסרת רגישות, או חושפת חוסר ידע. פליטות פה פוליטיות יכולות לנבוע משיפוטים מוטעים, מילים שנבחרו בצורה גרועה, או הערות החורגות מציפיות מקובלות. כפי שציין נשיא ארצות הברית לשעבר ברק אובמה, פליטת פה מודגשת לעיתים קרובות על ידי התקשורת כאשר היא כוללת מרכיבים של "בורות, רשלנות, חשיבה מעורפלת, חוסר רגישות, זדון, גסות רוח, שקר, או צביעות," מה שהופך את הפוליטיקאי לפגיע לביקורת ולבדיקה מדוקדקת. סיקור תקשורתי של פליטות פה פוליטיות יכול להסיט את המיקוד הציבורי מדיונים מהותיים במדיניות, ולהדגיש מעידות במקום מצעים ומטרות פוליטיות.
סוגים > פליטת פה במיקרופון פתוח

פליטת פה במיקרופון פתוח מתרחשת כאשר פוליטיקאי מוסר בטעות הערות פרטיות המוקלטות או משודרות משום שלא היה מודע לכך שהמיקרופון שלו היה פעיל. הערות אלו, שנועדו להיות לא לציטוט או אקראיות, חושפות לעיתים קרובות דעות לא מסוננות, כוונות אסטרטגיות, או תסכולים אישיים, ומציעות לציבור הצצה למחשבותיו הפרטיות של הפוליטיקאי או להערות ספונטניות. פליטות פה במיקרופון פתוח יכולות להוביל לתגובה נגדית משמעותית, שכן הן עשויות לסתור את עמדתו הציבורית של הפוליטיקאי או לחשוף מידע רגיש שלא נועד לגילוי.
אחת הדוגמאות המפורסמות ביותר לפליטת פה במיקרופון פתוח התרחשה ב-1984, כאשר נשיא ארצות הברית רונלד רייגן התבדח במהלך בדיקת סאונד, ואמר, "אנחנו מתחילים להפציץ בעוד חמש דקות." למרות שנועדה להיות הומוריסטית, ההערה, שנאמרה במהלך המלחמה הקרה, הדאיגה קהלים מקומיים ובינלאומיים כאחד. מקרה נוסף כלל את גורדון בראון, אז ראש ממשלת בריטניה, שב-2010 נשמע אומר על מצביע שהוא "קנאי" לאחר אינטראקציה. תקרית מיקרופון פתוח זו גרמה לבעיית יחסי ציבור משמעותית במהלך קמפיין הבחירות שלו מחדש.
סוגים > פליטת פה פרוידיאנית

פליטת פה פרוידיאנית מתייחסת להערה מקרית של פוליטיקאי שעשויה לחשוף בטעות רגשות נסתרים, הטיה או אמונות תת-מודעות. סוג זה של פליטת פה, שנקרא על שמו של זיגמונד פרויד, שתיאר כי פליטות לשון עלולות לחשוף מחשבות לא מודעות, נתפס לעיתים קרובות כהצצה לדעותיו או גישותיו האמיתיות של הפוליטיקאי, גם אם לא במכוון.
לפליטות פה פרוידיאניות יכולה להיות השפעה משמעותית על תדמיתו של פוליטיקאי, שכן הציבור והתקשורת עשויים לפרש אותן כשיקופים כנים יותר של מחשבותיו הפנימיות מאשר הצהרות מתוסרטות. דוגמה ידועה התרחשה ב-1988 כאשר אז סגן נשיא ארצות הברית ג'ורג' בוש האב הצהיר בטעות, "היו לנו ניצחונות. עשינו כמה טעויות. היה לנו קצת סקס... אה... נסיגות" במהלך נאום קמפיין. ההערה סוקרה בהרחבה בתקשורת ונותחה כפליטת פה לא מכוונת, שעשויה לחשוף מחשבות תת-מודעות.
סוגים > פליטת פה תרבותית

פליטת פה תרבותית מתרחשת כאשר פוליטיקאי עושה טעות החושפת חוסר מודעות תרבותית, רגישות או הבנה. פליטות פה אלו מתרחשות לעיתים קרובות במהלך ביקורים בינלאומיים, אירועים ציבוריים או דיונים בנושאים חברתיים שבהם פרשנויות שגויות או הערות חסרות רגישות עלולות לנכר קהילות או מדינות ספציפיות. שלא כמו סוגים אחרים של פליטות פה, פליטות פה תרבותיות עוסקות פחות בפליטות מילוליות ויותר בהדגמת חוסר רגישות נתפס או בורות של מנהגים, שפה או ניואנסים חברתיים.
דוגמה בולטת לפליטת פה תרבותית התרחשה ב-2006 כאשר אז נשיא ארצות הברית ג'ורג' וו. בוש, במהלך פסגת G8, נתן לקנצלרית גרמניה אנגלה מרקל עיסוי גב לא רצוי. מחוות זו ספגה ביקורת רחבה כלא ראויה וחסרת כבוד, והדגישה חוסר מודעות תרבותית בנוגע לגבולות אישיים.
סוגים > פליטת פה מדינית

פליטת פה מדינית מתרחשת כאשר פוליטיקאי מצהיר הצהרה או עושה טעות שמציגה באופן שגוי, סותרת או מערערת את מדיניותו שלו או את מדיניות מפלגתו. פליטות פה אלו עלולות ליצור בלבול וחוסר אמון בקרב הציבור, שכן הן מדגישות לעיתים קרובות אי-עקביות או אי-הבנות של עמדות מדיניות מרכזיות. פליטות פה מדיניות עשויות לנבוע מדיבור לא מדויק, מחוסר הכנה או מחוסר ידע לגבי פרטי מדיניות ספציפיים, והן עלולות לגרום לנזק פוליטי משמעותי, במיוחד אם הן מרמזות על צביעות או חוסר יכולת.
דוגמה אחת לפליטת פה מדינית התרחשה ב-2012, כאשר אז המועמד לנשיאות מיט רומני ביקר את הנשיא דאז ברק אובמה על קיצוצים כביכול במדיקר, רק כדי שהצעות המדיניות שלו עצמו יכללו מאוחר יותר קיצוצים דומים בהוצאות מדיקר. סתירה זו חשפה את רומני להאשמות בצביעות והציתה התקפות מצד יריביו.
פליטות פה מדיניות מנוצלות לעיתים קרובות על ידי יריבים והתקשורת כדי לתהות על אמינותו, עקביותו והבנתו של פוליטיקאי את מצע המדיניות שלו. בתגובה לפליטות פה כאלה, פוליטיקאים עשויים להזדקק להבהיר או לחזור בהם מהצהרות כדי למזער תגובה ציבורית שלילית ולהחזיר את האמון במנהיגותם.
סוגים > פליטת פה "נתפסתי"

פליטת פה "נתפסתי" היא סוג של מעידה פוליטית שמודגשת לעיתים קרובות על ידי יריבים או התקשורת באופן שנראה שמנצל טעות לא מכוונת או מעידה קלה לכאורה. פליטות פה אלו מסומנות בדרך כלל כרגעים "נתפסתי" על ידי הפוליטיקאי שאמר את ההערה או על ידי בעלי בריתו, ומרמזות שהתגובה היא ביקורתית באופן לא מידתי או שהטעות מוצאת מהקשר כדי ליצור שערורייה.
פוליטיקאים מאשימים לעיתים את התקשורת ב"עיתונות "גוטצ'ה" (Gotcha journalism)," מונח המתאר טקטיקות עיתונאיות שנועדו לעורר תגובות שנויות במחלוקת או מביכות. לדוגמה, במהלך קמפיין הבחירות הפדרליות באוסטרליה ב-2022, אז מנהיג האופוזיציה אנתוני אלבניז נשאל על התוכנית הלאומית לביטוח נכות (NDIS) ולא הצליח להיזכר בשש הנקודות המרכזיות שלה. תקרית זו דווחה בהרחבה כרגע "נתפסתי". אלבניז מתח מאוחר יותר ביקורת על אופי השאלות הללו, ואמר, "אחד הדברים שמרחיקים אנשים מהפוליטיקה, אני חושב, הוא סוג המשחק ה'נתפסתי' הזה." באופן דומה, ב-2024, נשיא ארצות הברית ג'ו ביידן התייחס למיקוד התקשורת בסנסציוניות, ודחק בעיתונאים להתקדם מעבר ל"רגעים ה'נתפסתי' וההסחות" ול"התמקד במה שבאמת על כף המאזניים."
פליטות פה "נתפסתי" יכולות להשפיע על התפיסה הציבורית על ידי יצירת רגע של ספק או שעשוע על חשבון הפוליטיקאי, ולעיתים קרובות להסיח את הדעת מדיונים מדיניים רחבים יותר. פליטות פה אלו נתפסות כחלק מה"משחק" של דיווח פוליטי, כאשר עיתונאים מואשמים לעיתים בהעדפת סנסציוניות על פני מהות. יריבים ומבקרים, לעומת זאת, טוענים כי רגעים אלו משקפים פערי ידע אמיתיים או אי-עקביות, וטוענים כי רגעי "נתפסתי" הם משחק הוגן לביקורת ציבורית.
סוגים > פליטת פה קינסלי

פרק זה טעון שכתוב. אנא תרמו לוויקיפדיה .  הסיבה היא לא קריא לו מובן.
פליטת פה קינסלי מתרחשת כאשר פליטת פה פוליטית חושפת אמת שפוליטיקאי לא התכוון להודות בה. המונח מגיע מהעיתונאי מייקל קינסלי, שאמר, "פליטת פה היא כאשר פוליטיקאי אומר את האמת - איזו אמת ברורה שהוא לא אמור לומר."
המונח פליטת פה פוליטית עשוי לשמש לתיאור הצהרה לא מכוונת של פוליטיקאי, המאמין שההצהרה נכונה, מבלי שניתח באופן מלא את ההשלכות של הצהרה פומבית עליה. הגדרה נוספת היא הצהרה הנאמרת כאשר הפוליטיקאי מאמין באופן פרטי שהיא נכונה, מבין את ההשלכות הנוראות של אמירתה, ובכל זאת מוציא אותה בטעות בפומבי. הגדרה נוספת היא הצהרתו של פוליטיקאי על מה שעל דעתו - זה עשוי להיות מכוון או לא מכוון - ובכך מוביל ל"ריקוד פליטת פה" טקסי בין מועמדים. תוך כדי גילוי עלבון או זעזוע, וניצול הטעות, המועמד שנפגע לכאורה חייב שלא להפגין דבר הדומה לשמחה. נטייה להתרכז במה שמכונה "פליטות פה" בקמפיינים ספגה ביקורת כמכשיר עיתונאי שעלול להוביל להסחת דעת מנושאים אמיתיים. נאמר כי פליטת פה קינסלי היא סוג של "פליטת פה פוליטית" כללית.
קינסלי עצמו העלה את השאלה: "מדוע יש לקחת משהו שפוליטיקאי אומר בטעות באופן אוטומטי כסימן טוב יותר לחשיבתו האמיתית ממשהו שהוא או היא אומרים בכוונה?"
הפסיכולינגוויסט סטיבן פינקר טען כי פוליטיקאים משתמשים בשפה מעורפלת ועקיפה כדי להימנע מהצהרות קונקרטיות, וכי עיתונאים עצלנים מבססים סיקור פוליטי סביב "איתור פליטות פה" ולא סביב ניתוח של מצעים פוליטיים.
עליית אקטיביזם באינטרנט יצרה דור חדש של קמפיינים שליליים שבו קמפיין פוליטי יכול ליצור מודעות תקיפה תוך שעה מפוליטיקאי שעושה פליטת פה.
לקריאה נוספת

Dan Amira, A Taxonomy of Gaffes, Intelligencer, ‏14 ביוני 2012
Jonathan Chait, The Origins of the Gaffe, Politics’ Idiot-Maker, Intelligencer, ‏14 ביוני 2012
הערות שוליים

↑  "הגדרה ל"פאשלה" – מילוני אוקספורד אונליין (אנגלית עולמית)". Oxforddictionaries.com. אורכב מ-המקור ב-2012-07-13. נבדק ב-2012-05-29.
↑  ברק אובמה, ארץ מובטחת (2020) עמ' 82.
↑  "רייגן מתבדח על הפצצת רוסיה". HISTORY. A&E Television Networks. 2024-08-09 [2009-11-16]. נבדק ב-2024-11-01.
↑  "איך התגלגלה שערוריית ה"קנאי" של גורדון בראון". BBC News. 2010-04-28. נבדק ב-2024-11-01.
↑  "מה פליטות פה פרוידיאניות באמת חושפות על המוח שלך". BBC Future. 2016-07-06. נבדק ב-2024-11-01.
↑  "פאשלות דיפלומטיות: רגעים בלתי נשכחים". ABC News. 2016-09-06. נבדק ב-2024-11-01.
↑  "רומני אומר שאובמה 'מוריד' 716 מיליארד דולר ממדיקר כדי לשלם עבור אובמה-קר". PolitiFact. 2012-08-20. נבדק ב-2024-11-01.
↑  "גרטן ביום שישי: שאלות 'נתפסתי' הן עיתונות מכוערת, אך סכנות למנהיגים". The Conversation. 2022-04-22. נבדק ב-2024-11-01.
↑  "הבחירה הכוזבת של ביידן עבור התקשורת". Politico. 2024-05-01. נבדק ב-2024-11-01.
↑  Webster, Merriam (1972-06-03). "הגדרת מילון וובסטר לפאשלה". מילון מריאם-ובסטר. נבדק ב-2007-04-11.
↑  Goddard, Taegan. "פליטת פה קינסלי". המילון הפוליטי של טאגן גודארד. Political Wire. אורכב מ-המקור ב-2013-08-17. נבדק ב-2012-04-10.
↑  קינסלי, מייקל (1988-04-23), "פרשנות: הפאשלן מדבר", הטיימס
↑  פרידמן, ננסי (2011-08-22). "מילת השבוע: פליטת פה קינסלי". Fritinancy. ארכיון מ-2012-05-11.
↑  מקים, בריאן; סקין, טרייסי (2012-01-17). "בריל עושה "פליטת פה קינסלי"". Shecky Magazine. נבדק ב-2012-05-28.
↑  סמג'דה, ג'ון (2008-10-23). "מייקל קינסלי על הטקס של פליטת הפה". נבדק ב-2012-05-28.
1 2  קינסלי, מייקל (2012-03-06). "קינסלי: לימבו והצביעות של פליטת הפה". לוס אנג'לס טיימס. נבדק ב-2012-05-29.
↑  אמירה, דן (2012-06-14). "טקסונומיה של פליטות פה". ניו יורק. ניו יורק, ניו יורק ארה"ב. נבדק ב-2012-08-30.
↑  רטוריקה פוליטית, מוסברת - סטיבן פינקר. 2008-10-14 – via YouTube.
↑  "מתיו מקגרגור כלב תקיפה של קווין ראד, סרטון פליטת פה של מיט רומני". הסידני מורנינג הראלד. 2013-07-31.
↑  "ראד מטיס פנימה את צוות אובמה". הסידני מורנינג הראלד. 2013-07-30.
שמחה מנחם מיונה

| --- | --- |
 לידה:  ה'ת"ד לבוב
 פטירה:  כ"ח באדר ה'תס"ב (בגיל 58 בערך) לבוב
 מקום קבורה:  בית הקברות היהודי הישן בלבוב
 
רבי שמחה מנחם מיונה (כונה גם: שמחה דאקטער או: שמחה רופא מלעמבורג, שמו הלועזי: Emanuel de Jona; סביבות ה'ת"ד, 1644 - כ"ח באדר ה'תס"ב, 28 במרץ 1702), היה נדבן ושתדלן יהודי בפולין. מלבד בקיאותו בתורת ישראל, היה איש אשכולות, רופא. שימש כרופאו הראשי והאישי של יאן סובייסקי מלך פולין.
המנורה של הבית הכנסת

המלך יאן סובייסקי שהיה ידוע בזכות ניצחונו על האימפריה העות'מאנית בקרב וינה בשנת 1683. לאחר הניצחון בקרב, סובייסקי הביא עמו מספר תותחים טורקיים כשלל מלחמה, ואחד מהם העניק לשמחה מנחם, רבי שמחה מנחם יצר מהתותח מנורת ברונזה יפה, מעשה אומן מברסלאו, ובשנת ה'תמ"ט 1689 תרם אותה לבית הכנסת, ושמו היה חקוק עליה. המנורה היה שם עד מלחמת העולם השנייה.
פטירתו

רבי שמחה מנחם נפטר ביום כ"ח באדר ה'תס"ב, ונקבר בבית הקברות היהודי הישן בלבוב ועל מצבת קברו נחרת:
נטמן פה הרב הראש והנגיד בישראל הקצין המפורסם בדורו, הרופא מומחה לרבים, ידו פתוחה לעניים ודלים, גבאי צדקה ומרא דאתרא ירושלים, ה"ה השר מו"ה שמחה מנחם במוהר״ר יוחנן ברוך מיונה זצללה"ה. תנצב"ה. ביום ד' כ"ח אדר תס"ב לפ"ק.
נשיא ארץ ישראל ומעשי חסד

רבי שמחה מנחם התפרסם בזכות נדיבותו יוצאת הדופן ומעשי החסד המרשימים שלו. הוא הקדיש רבות מממונו לתמיכה בעניי ארץ ישראל, ועל פועלו זה הוענק לו התואר המכובד "נשיא ארץ ישראל", כהוקרה על תרומתו ופעילותו למען הכלל.
במהלך שהותו בלבוב, שימש רבי שמחה מנחם כמגיד דרשות ושיעורים בבית המדרש בעיר, והתבלט בכישרונו המיוחד ב"חילוקים".
כתביו

היה ידוע בהדרכות הרפואיות שלו, הדרכות רפואיות אלו ממנו נדפסו בספר "תולדות אדם" שהודפס במהדורות רבות, וסגולה ממנו הובאה בספר "מפעלות אלוקים" המכיל סגולות ורפואות מרבי יואל בעל שם ורבי נפתלי כ"ץ.
עסקנותו

המלך יאן סובייסקי, שנודע בדאגתו לכל נתיניו ללא הבדל דת, הבחין כי הקהילה היהודית בפולין, שהייתה אז הגדולה בעולם, נאלצת להביא ספרי לימוד ותפילה מארצות רחוקות כמו איטליה והולנד, בשל היעדר בית דפוס עברי במדינה. לאור זאת, החליט סובייסקי לסייע לקהילה היהודית ולשפר את מצב החינוך והתרבות שלה. הוא העניק ביום 1 בנובמבר 1690 רישיון להקמת בית דפוס עברי בז'ולקובה. המדפיס אורי שרגא פייווש הלוי בן אהרן (גר') מאמשטרדם, שהיה קשור עם המלך בשל הדפסת התנ"ך עם תרגומו של יקותיאל בליץ (גר') באמסטרדם בשנת 1678, שהוזמן על ידי הלוי לבצע תרגום חדשני של כל התנ"ך ליידיש, שהיה הראשון מסוגו עם מכתב הרשאה מהמלך. זכו לאמון והכוונה מהמלך. סובייסקי תמך בהם כלכלית, והם היו הראשונים להקים בית דפוס עברי בפולין תחת חסותו, והעביר פייווש את בית הדפוס שלו לז'ולקווה בסוף שנת תנ"א (1691). והתחיל להדפיס ספרים בשנת תנ"ב. התחיל סכסוך בינו לבין המדפיסים בלובלין וקראקא, והסכסוך הובא בפני ועד ארבע ארצות שהתכנס בירוסלב בחשוון תנ"ז (1696). רבי שמחה מנחם, היה לו חלק נכבד ביישוב בתפקידו כשליש, סייע להביא לפתרון הסכסוך ולפשרה שבה נקבע כי "אורי פייבוש לא ידפיס יותר משבעה מאות קונטרסין בק"ק זולקווה", ובתפקידו זה היה מראשי החותמים בוועד.
כתב אגרות לטובת רבה של ז'ולקבה, רבי יוסף יששכר בר בן עובדיה, נגד אויביו.
משפחתו

אחיו יעקב - היה אף הוא רופא בלבוב, למד באוניברסיטת פדובה בשנת 1678, יחד עם לוי ליברמן, אחיו של אברהם יצחק פורטיס.
בנו - ר' יעקב. נפטר כילד בן שמונה, בשנת תס"ה.
בנו - ר' אהרן בער אב"ד מעיץ (נולד בערך בשנת תנ"ז), ובשנת תס"ט נשא בפראג לאסתר בתו של ר' אברהם ברודא. נפטר בוורמס צעיר כבן 25 ט"ז בשבט ה'תפ"ב.
בתו - נישאה לרבי יהושע העשיל אב"ד וילנה בן ר' שאול בן רבי השיל מקראקא.
בתו - נשאה להרב יצחק סג"ל לנדא, רבה של קרקוב.
לפי המסורת האדמורי"ם מחסידות סאווראן הם צאצאיו.
גם משפחת פריי, נמנים לצאצאיו.